મુંબઈઃ મુંબઈમાં છેલ્લા બે દિવસથી સતત વરસાદ વરસી રહ્યો છે. શહેરના કેટલાય વિસ્તારોમાં મુશળધાર વરસાદને કારણે જનજીવન સંપૂર્ણપણે અસ્તવ્યસ્ત થઈ ગયું છે. અનેક વિસ્તારોમાં ટ્રાફિક જામ સર્જાયો છે. જોકે લોકલ ટ્રેનની સુવિધા લોકો માટે મોટી રાહતરૂપ રહી છે. વેસ્ટર્ન, હાર્બર અને સેન્ટ્રલ લાઈનની લોકલ ટ્રેન પોતાના નિર્ધારિત સમયે દોડી રહી છે. આ લાઈન પર માત્ર એક બે ટ્રેન જ થોડી મોડી દોડી રહી હોવાના સમાચાર છે.